Ühest küljest teeb see muidugi töö lihtsamaks selles mõttes, et tööjõuturul on väga palju paremaid valikuid võimalik teha, tööjõu voolavus on  oluliselt väiksem. Ei ole sama seis kui paar aastat tagasi, kus tööjõuturg dikteeris kogu aeg oma tingimusi ja teretulnud oli iga inimene, kes oli vähegi nõus tulema. See oli personalitöötajatele väga frustreeriv aeg, palju rõhku tuli panna loovatele nippidele, mille abil inimesi leida. Selles mõttes on täna palju mõnusam töötada. Tänu väliskeskkonnale väärtustavad inimesed oma tööandjat ja töökohta rohkem, vähem esineb põhjendamatut pretensioonikust ja alusetult kõrget enesehinnangut.